《官斋新构落成题壁，四章 其四》
清代·朱景英

年时一砚镇相随，新辟南窗坐更宜。结习平生老文字，消閒长日乐华滋。

羁栖亦觉吾卢爱，却扫无多客屐移。比似襄阳颠外史，一船书画是心期。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。